cyanic-selkie/wikianc huggingface dataset:
Alice Cooper
Alice Cooper (synt. Vincent Damon Furnier; 4. helmikuuta 1948 Detroit) on yhdysvaltalainen rockmuusikko, jonka ura ulottuu seitsemälle eri vuosikymmenelle. Aluksi Alice Cooper oli hänen perustamansa yhtyeen nimi, mutta yhtyeen hajottua ja hänen aloittaessaan soolouransa hän alkoi käyttää nimeä Alice Cooper itsestään.
Pratunam
Pratunamin markkinat ovat auki ympäri vuorokauden. Ne sijaitsevat Ratchaprarop ja Petchaburi -katujen risteyksessä. Markkinat ovat laajentuneet aikojen kuluessa ympäröiville kaduille. Pratunam on kaupungin edullisimpia ostospaikkoja. Vaatteiden lisäksi myytävänä on laukkuja, reppuja, kelloja ja käsityötuotteita. Alueella asuu paljon intialaisia ja pakistanilaisia, jotka ovat perinteisesti toimineet räätäleinä ja vaatekauppiaina.
Alice Cooper
Alice Cooper -yhtye (1964–1974)
Alice Cooper sai innostuksensa sellaisista brittiläisistä rockyhtyeistä kuin The Beatles, The Who, The Yardbirds ja The Rolling Stones. Cooper on myös sanonut Arthur Brownin olevan yksi hänen innoittajistaan.
Pratunam
Petchaburi-kadulla sijaitsee Bangkokin suurin tietokonekauppakeskus Panthip Plaza. Thaimaan korkein rakennus Baiyoke Tower II (88 kerrosta, 304 m), jossa toimii hotelli Baiyoke Sky, on sekin Pratunamissa. Muita hotelleja alueella ovat Indra Regent, Baiyoke Suite Hotel ja Amari Watergate. Lähimmälle ilmajunarata-asemalle (Chit Lom) on matkaa melkein kilometri.
Aiheesta muualla
13.75083°N, 100.54139°W
Alice Cooper
Sooloura (1974–)
250px|right|thumb|Alice Cooper yhtyeenä vuonna 1973. Alkuperäisen Alice Cooper -yhtyeen hajottua Vincent Furnier vaihtoi nimensä Alice Cooperiksi ja julkaisi 1975 ensimmäisen sooloalbuminsa Welcome To My Nightmare. Hän sai soolouransa alussa paljon suosiota, mutta se alkoi hiipua 1970-luvun lopussa, mikä johtui suurelta osin hänen pahasta alkoholiongelmastaan. 1970-luvun lopussa ja 1980-luvun alussa Cooper kokeili uudenlaisia musiikkityylejä aina new wavesta diskovivahteiseen rockiin asti, mutta nämä albumit eivät menestyneet erityisen hyvin.
Alice Cooper on eri kokoonpanojen kanssa käynyt useasti myös Suomessa. Viimeksi hän konsertoi Suomessa 11.6.2022 ollen Vantaan Rock in the City rockfestivaalin pääesiintyjä.
Yksityiselämä
1970-luvun alussa Cooper seurusteli näyttelijä Raquel Welchin kanssa. Alice Cooper avioitui vuonna 1976 ballerina Sheryl Goddardin kanssa, jonka kanssa hänellä on kolme lasta; Calico, Dashiell ja Sonora. Cooper asuu nykyisin Phoenixissa Arizonan osavaltiossa. Alice Cooper tunnetaan myös suurena golfin ystävänä. Cooper on useasti korostanut golfin roolia alkoholiriippuvuudesta pääsemisessä. Alice Cooper tunnustaa olevansa uudestisyntynyt kristitty.
Cooper ilmoitti elokuussa 2016 asettuvansa ehdokkaaksi Yhdysvaltain presidentivaaleissa 2016. Hänen vaalisloganinsa mukaan "Vaikeat ajat vaativat miestä, jolla on vaikeaa".
Konsertit
thumb|Alice Cooper esiintymässä Lontoossa vuonna 2012. Alice Cooperin konsertit ovat useimmiten kauhuteemojen ympärillä pyöriviä teatterin, vaudevillen ja rock-musiikin yhdistelmiä. 1960-luvun loppupuolella ja 1970-luvun alussa Alice Cooper -yhtye aiheutti erityisesti vanhemman väestön keskuudessa paljon paheksuntaa shokeeraavalla lava-show’llaan. Cooper muun muassa hakkasi kirveellä vauvanukkeja palasiksi, minkä jälkeen hänet itsensä useimmiten ”teloitettiin” giljotiinilla, hirttämällä ja erityisesti uransa alkuvaiheessa sähkötuolilla. Kaikki tämä oli osa Cooperin kehittämää teatteri-rock-show’ta, josta myöhemmin alettiin käyttää nimitystä shock rock. Alice Cooper -yhtye luokitellaankin ensimmäiseksi varsinaiseksi shock rock -yhtyeeksi ja Cooper tunnetaan nykyisin lempinimellä ”Shock rockin kummisetä” sekä teatraalisen rockin kehittäjänä. Muun muassa amerikkalainen Kiss on ottanut huomattavasti vaikutteita Cooperin lavaesiintymisestä.
Toronto Rock & Roll -festivaali 1969
Kenties Alice Cooper yhtyeen alkutaipaleen tunnetuin tapaus sattui 13. syyskuuta 1969 Toronto Rock & Roll -festivaaleilla, josta on olemassa D.A. Pennebakerin kuvaamaa filmimateriaalia. Basisti Dennis Dunaway kertoo 2015 kirjassaan Snakes! Guillotines! Electric chairs! tapauksesta seuraavasti: "Vuosia on toisteltu, että joku yleisöstä heitti lavalle kanan, mutta se kana oli kyllä meidän. Idea kanoista oli saanut alkunsa keikalla Detroitin Eastown Theaterilla. Eräs Glenin kitaraosuuksista muistutti kanojen kotkotusta, joten ajattelin että olisi hauska saada pari sellaista pesimään Glenin vahvistimen päälle. Kiitos uskomattoman henkilökuntamme ja detroitilaisen kaverin nimeltä Larry, asia järjestettiin. Idea toimi niin hyvin että päätimme ottaa hienosulkaiset ystävämme tien päälle. Glen piti niitä omassa kylpyhuoneessaan eri motelleissa, missä ne saivat runsaasti ruokaa vettä ja huomiota, kuin lemmikit. Glen antoi toiselle nimeksi Larry ja toiselle Pecker. D.A. Pennebakerin filmissä Sweet Toronto, voidaan nähdä Michael kaatumassa palosammuttimen kanssa ja Alice vetämässä esiin kanan höyhentyynyn sisältä." Vince tarinan mukaan naivisti oletti, että koska kanalla on siivet, se osaisi lentää. Niinpä hän heitti linnun yleisöön toivoen sen lähtevän kyyhkysen lailla lentoon. Pecker laskeutui kuitenkin yleisön keskelle ja yleisö repi sen kappaleiksi. Kappale soitettiin raivoisaan loppuunsa ja höyhenten yhä laskeutuessa stadionin aplodit heijastelivat yleisön reaktiota. Sekä bändi että yleisö olivat shokissa, varsinkin eturiviläiset jotka olivat saaneet suurimman osan vesimelonien ja kananveren roiskeista. Seuraavana päivänä lehtien otsikoissa luki, kuinka "Alice Cooper oli konsertissaan repinyt kanalta pään ja juonut sen verta", vaikka mitään tällaista ei todellisuudessa tapahtunutkaan. Coopereiden silloinen "tuottaja" Frank Zappa soitti myös ja kehotti bändiä olemaan kieltämättä mitään huhuista..
Musiikki
Alice Cooperin musiikki on vaihdellut tyylillisesti erittäin paljon, mikä ei ole yllättävää ottaen huomioon miehen jo yli 50 vuotta kestäneen uran. Jatkuvuutta ovat edustaneet tietyt teemat, Alicen oma persoonallisuus ja omaperäisyys. Alkuperäinen Alice Cooper -yhtye soitti pääasiassa shokeeraavaa ja teatraalista raakaa garage rockia, sekä paikoitellen hard rockia. Yhtyeen kaksi ensimmäistä albumia tosin olivat lähes yksinomaan psykedeelistä rockia. Ulkoiselta olemukseltaan yhtye edusti pitkälti glam rock -tyylilajia. Soolourallaan Cooper on kokeillut monia eri tyylejä, kuten taiderockia, power poppia, diskomusiikkia, new wavea, bluesia, pop metalia, goottirockia, country rockia ja industrial metalia. Erityisesti 1970-luvun lopulla Cooper tunnettiin myös useasti herkkien pop-balladien esittäjänä. Viime vuosina Cooper on palannut kohti alkuperäistä 1960- ja 70-luvun vaihteen garage rock -tyyliään.
Alice Cooperin uran tunnetuimpia kappaleita ja isoimpia hittejä ovat muun muassa ”School's Out”, ”I'm Eighteen”, ”No More Mr. Nice Guy”, ”Poison”, ”Only Women Bleed” ja ”Elected”. Alice Cooper -yhtyeen pienempiä listahittejä ovat muun muassa ”Is It My Body”, ”Ballad of Dwight Fry”, ”Under My Wheels”, ”Be My Lover”, ”Hello Hooray”, ”Teenage Lament '74” sekä Hollannissa hitiksi noussut ”Halo of Flies”. Cooperin soolouran listahittejä ovat muun muassa ”Welcome to My Nightmare”, ”Department of Youth”, ”I Never Cry”, ”You and Me”, ”How You Gonna See Me Now”, ”Clones (We're All)”, ”He's Back (The Man Behind the Mask)”, ”Freedom”, ”Hey Stoopid” ,”Feed My Frankenstein”, "Only My Heart Talkin'" ja "House Of Fire".
Nykyinen kokoonpano (2013-)
Yhtyeen ja sittemmin taustayhtyeen kokoonpano on vaihdellut monia kertoja uran aikana. Ainoana alkuperäisjäsenenä on jäljellä perustaja-laulaja Alice Cooper.
Monacon Grand Prix 1983
Monacon Prix 1983 oli Formula 1 -sarjan osakilpailu, joka ajettiin 15. toukokuuta 1983 Monacon katuradalla. Kilpailun voitti Williamsilla ajanut Keke Rosberg, jolle voitto oli kauden ainoa ja uran toinen.
Kilpailu alkoi märissä olosuhteissa ja viidennestä ruudusta startannut Rosberg oli muutamaa lähtöruudukon häntäpään autoa lukuun ottamatta ainoa, joka lähti kisaan kuivan kelin renkailla. Riski kannatti ja Rosberg nousi nopeasti kärkeen ajaen karkuun muilta. Kilpailussa nähtiin lukuisia keskeytyksiä ja vain seitsemän autoa selviytyi maaliin saakka.
Keijo Rosbergin ajo
Keltatautia potenut Keijo Rosberg ampaisi kilpailuun viidennestä lähtöruudusta. Ennen kilpailua hän kertoi keskittyvänsä erityisesti lähtöön, sillä kapealla ja mutkaisella katuradalla ei ollut paljoakaan ohitusmahdollisuuksia. Lähtö onnistui. Rosberg ohitti lähdössä kolme edellään ollutta turboahdettua autoa. Lyhyessä kiihdytyksessä ennen ensimmäistä tiukkaa mutkaa Rosberg tunki oikealta ohi René Arnouxin, Patrick Tambayn ja Eddie Cheeverin. Vain paalupaikalta lähtenyt turbokuljettaja Alain Prost pystyi pitämään Rosbergin takanaan.
Myös Rosbergin rengasvalinta onnistui. Sade oli kastellut radan aamupäivän aikana, mutta Rosberg lähti kisaan kuivan kelin renkailla. Yksi toisensa jälkeen joutui moni kilpailija hakemaan varikolta kuivan kelin renkaat sadekelin renkaiden tilalle Rosbergin ja hänen tallitoverinsa Jacques Laffiten kiertäessä rataa.
Jo ensimmäisellä kierrokselle Prost ja Rosberg saivat aikaan suuren eron takana tuleviin. Maalisuoralla Rosberg pääsi myös Prostin ohi. Kisan aikana tuli selvästi näkyviin sateen tasoittava vaikutus. Turboahdetut autot eivät pystyneet märällä radalla hyödyntämään tehoylivoimaansa. Kuljettajien taidot ratkaisivat paljon enemmän kuin suuret tehot.
Rosberg kasvatti nopeasti etumatkaansa. Radan vähitellen kuivuessa nousi Laffite toiseksi ja Williamsit saivat kaksoisjohdon. Rosberg alkoi jo runsaan kymmenen kierroksen jälkeen ohitella hitaammin ajavia kierroksella. Kilpailun puolivälissä hänellä oli lähes puolen minuutin kaula Laffiteen ja kolmantena ajava Marc Surer oli jo lähes minuutin päässä. Kärjen osalta kilpailun loppu oli vain sijoitusten varmistelemista. Rosbergin voitto ei ollut kilpailun missään vaiheessa uhattuna, vaikka turbot alkoivat saavuttaa vauhtiaan löysäävää Rosbergia. Maalissa ero hänen ja toiseksi tulleen Piquet'n välillä oli 18,5 sekuntia. Kolmanneksi ajanut Prost jäi yli puoli minuuttia ja neljäntenä maaliin ajanut Tambay oli vielä samalla kierroksella. Rosberg saavutti kilpailussa toisen MM-osakilpailuvoittonsa. Ensimmäinen tuli elokuussa 1982 Sveitsin GP:ssä.
Karjala (olut)
thumb|Karjala III|220x220px Karjala on Suomessa toimivan Hartwallin valmistama lager-tyyppinen olutmerkki.
Karjala-olutta valmisti alun pitäen Osuusliike Itä-Karjalan omistama Sortavalan panimo Oy vuodesta 1932 vuoteen 1944. Vuonna 1948 Karjala-nimi palasi markkinoille, kun Osakeyhtiö Lappeenranta ja Lauritsala muutti tuotannossa olleen Pöytäoluen nimen Karjalaksi. Hartwall osti panimon vuonna 1966, jonka jälkeen Karjalaa alettiin myydä koko Etelä-Suomessa. Panimossa harkittiin paikallisen Karjala-nimen vaihtamista Kalevaksi, mutta nimeä ei kuitenkaan muutettu.
Karjala-olut oli 1960-luvun jo tuote-elinkaarellaan hiipuva olutmerkki, kunnes Neuvostoliiton suurlähettiläs Andrei E. Kovalev totesi vuonna 1968 julkisesti, että Karjala-oluen etiketti herättää vääriä mielikuvia sota-ajalta. Karjala-oluen etiketissä on Karjalan vaakuna, jossa länsimaista (ruotsalaista) suoraa miekkaa kädessään pitävä käsi miekkailee venäläistä sapelia pitävän käden kanssa. Lehdistössä tapaus sai julkisuutta 14 broadsheet-sivua vastaavan palstamillimetrimäärän, ja Karjala-olut alkoi jälleen vahvistua tavaramerkkinä.
Myöhemmin muodostui myös sanonta Karjala-oluen juontiin liittyen, että Karjala takaisin, vaikka pullo kerrallaan. Keskioluen levinneisyyden myötä käytettiin erityisesti itäisessä Suomessa Karjala-oluesta myös nimitystä evakkokalja, se kun ”tulloo aina takasi”.
Pilapiirtäjä Kari Suomalainen reagoi venäläisten arvosteluun ja piirsi Helsingin Sanomissa julkaistun piirroksen Sano vaan reilusti PYH!. Seuraavana päivänä kaikki helsinkiläiset ravintolat halusivat valikoimiinsa Karjala-olutta. Keskioluen vapautuminen vuoden 1969 alussa siivitti Karjalan 30 prosentin markkinaosuudella Suomen suosituimmaksi olueksi.
Suomen voitettua jääkiekon maailmanmestaruuskilpailut 1995 Hartwall toi markkinoille niin sanotun leijonaoluen, jonka pullojen etiketeissä oli kaikkien kultajoukkueen pelaajien kuvat. Etiketeistä on tullut keräilijöiden keskuudessa haluttuja. Vuoden 2017 lopulla leijonaolut tuotiin uudestaan markkinoille rajoitettuna eränä.
Keväällä 2017 Hartwall toi markkinoille 100 tölkin pakkauksen Karjala-olutta Suomen itsenäisyyden satavuotisjuhlan kunniaksi.
Jokikorennot
Jokikorennot (Gomphidae) ovat aitosudenkorentojen heimo. Niiden silmät eivät kosketa toisiaan päälaella kuten muilla aitosudenkorennoilla.
Jokikorennot ovat keskikokoisia (30–80 mm) korentoja, ja useilla lajeilla on mustan- ja keltaisenkirjava väritys. Jokikorentoja elää kaikilla mantereilla Etelämannerta lukuun ottamatta.
Suomessa jokikorentoja elää kolme lajia:
Euroopassa elää lisäksi useita muita sukuja ja lajeja.
Kaksi metriä syvistä kysymyksistä
Kaksi metriä syvistä kysymyksistä: Paavo Haavikon proosasta on Aarne Kinnusen vuonna 2009 ilmestynyt kirja Paavo Haavikon teoksista.
Darginit
Darginit (myös dargvalaiset tai dargit) on kaukasialainen kansa Dagestanin länsiosassa Kaukasiassa Venäjällä. Dargiinit puhuvat dagestanilaisiin kieliin kuuluvaa dargvaa.
Venäjällä asui vuoden 2002 väestönlaskennan mukaan 510 000 dargiinia. Suurin osa heistä 432 400 asui Dagestanissa, missä he muodostavat 16,1 prosenttia väestöstä ja ovat näin maan toiseksi suurin etninen ryhmä. Pienempiä ryhmiä asui muun muassa Kalmukiassa (7 295 eli 2,49 prosenttia väestöstä), Hanti-Mansiassa (1 620), Tšetšeniassa (680) ja Pohjois-Ossetia-Alaniassa (401). Tämän lisäksi pieniä määriä dargiineja asuu muun muassa Azerbaidžanissa, Turkissa, Turkmenistanissa, Ukrainassa (1 610 ), Kazakstanissa ja Kirgisiassa.
Haavikko 2001
Haavikko 2001 on Markku Eskelisen ja Raine Koskimaan vuonna 2001 ilmestynyt kirja Paavo Haavikon tuotannosta. Teokseen sisältyy Haavikon haastattelu.
Habon piiri
Habon piiri sijaitsee Habon kunnassa Ruotsissa. Sen väkiluku on.
Aiheesta muualla
thumb|left|Habon kunnan piirit
Zacatecas
Zacatecas on osavaltio Meksikossa. Myös sen pääkaupunki on nimeltään Zacatecas. Osavaltion pinta-ala on 75 350 neliökilometriä ja vuoden 2014 väkiluku noin 1,56 miljoonaa.
Zacatecas tunnettiin aikoinaan hopeakaivoksistaan; nykyisin se on maatalousaluetta, jossa kasvatetaan etenkin viljoja ja sokeriruokoa.
Christine Dacremont
Christine Dacremont (s. 6. tammikuuta 1949 Sedan on uransa päättänyt ranskalainen ralliautoilija.
Ura
pienoiskuva|vasen|Moutonin, Dacremontin ja Hoepfnerin Moynet LM75 vuodelta 1975. Dacremont osallistui urallaan kahdeksaan rallin MM-sarjan osakilpailuun, joista parhaaksi saavutukseksi jäi vuoden 1977 Monte Carlo -rallin kuudes sija Team Aseptogylin Lancia Stratoksella. Kahta Marokon rallia lukuun ottamatta Dacremont ajoi kaikki rallinsa joko Monacossa tai Korsikalla. Jokaisessa kisasassa hänellä oli eri kartanlukija ja tallitoverinaan toinen ranskalainen naiskuljettaja Marianne Hoepfner. Rallin EM-sarjassa Dacremont kilpaili urallaan seitsemässä osakilpailuista, joista vuoden 1974 Rallye Féminin Paris – Saint-Raphaël päättyi kilpailun voittoon. Lopetettuaan uransa vuoteen 1979 Dacremont palasi vielä kahteen Ranskan kansallisen sarjan kilpailuun vuonna 1984.
Xenia Stad-de Jong
Xenia Stad-de Jong (4. maaliskuuta 1922 Semarang, Alankomaiden Itä-Intia – 3. huhtikuuta 2012) oli alankomaalainen pikajuoksija ja olympiavoittaja.
Stad-de Jong voitti Lontoon vuoden 1948 kesäolympialaisissa kultaa 4×100 metrin viestijuoksussa yhdessä Nettie Witziers-Timmerin, Gerda van der Kade-Koudijsin ja Fanny Blankers-Koenin kanssa. Hän kilpaili myös yksin 100 metrin juoksussa, mutta karsiutui välierissä.
Vuonna 1950 Stad-de Jong kuului Alankomaiden Brysselin EM-kilpailuissa pikaviestin hopeaa saavuttaneeseen joukkueeseen. Hän juoksi 100 metrillä ennätyksensä 12,2 sekuntia vuonna 1948.
Stad-de Jong kuoli 90-vuotiaana 3. huhtikuuta 2012.
Onnea vai menestystä
Onnea vai menestystä on suomalainen 20-osainen tv-sarja vuodelta 1995. Sarjassa seurattiin Mikko Hännisen ja Susanna Haaviston esittämän kirjailijapariskunnan elämää. Sarjan käsikirjoitti Ilse Rautio ja ohjasi Irmeli Heliö. Muissa sarjan osissa nähtiin muun muassa Raimo Grönberg, Ilkka Heiskanen ja Sari Lilliestierna.
Onnea vai menestystä sai Telvis-kunniakirjan parhaana sarjadraamana 1996. .
Isaac Gálvez
Isaac Gálvez Lopez (20. toukokuuta 1975 Vilanova i la Geltrú, Espanja – 26. marraskuuta 2006 Gent, Belgia ) oli espanjalainen rata- ja maantiepyöräilijä.
Gálvez voitti ratapyöräilyssä pariajon maailmanmestaruuden Joan Llanerasin kanssa vuosina 1999 ja 2006; hopeaa he saivat 2000 ja 2001. Maantiepyöräilyssä Gálvez kilpaili ammattilaisena vuosina 2000–2006. Hän edusti ensin neljä vuotta Kelme - Costa Blanca -joukkuetta ja 2004–2006 Illes Balears/Caisse d’Epargne -tallia. Hän oli parhaimmillaan loppukiriratkaisuissa ja yhden päivän kilpailuissa.
Resident
Resident on yhdysvaltalainen Amy Holden Jonesin, Hayley Schoren ja Roshan Sethin luoma sairaaladraamasarja. Sarjan esittäminen alkoi Yhdysvalloissa Fox televisiokanavalla 21. tammikuuta 2018. Suomessa sarjan esittäminen alkoi 2. helmikuuta 2018 Nelonen Median Ruutu-suoratoistopalvelussa ja sarjan ensimmäinen jakso esitettiin myös ilmaiseksi televisiokanava Nelosella.
Isaac Gálvez
Gálvez kuoli ratapyöräilykilpailussa Belgiassa 26. marraskuuta 2006 törmättyään belgialaisajaja Dimitri De Fauwin kanssa. Gálvez menetti tajuntansa kaaduttuaan radan pintaan ja kuoli matkalla sairaalaan. De Fauw kärsi tapauksen johdosta masennuksesta ja teki itsemurhan 6. marraskuuta 2009.
Resident
Sarjasta on tähän mennessä tehty kuusi tuotantokautta. Kaikki kaudet ovat Suomessa katsottavissa Disney+ -suoratoistopalvelussa.
Neljä rakkautta
Tarina alkaa, kun Pohjoismaiden kuninkaat kohtaavat 1914 vakavassa poliittisessa tilanteessa. Tilaisuuteen osallistuu suomalainen aateliskaunotar, johon kuninkaat ihastuvat, ja joku heistä onnistuu pääsemään neidon huoneeseen. Tuloksena on tytär, josta kehkeytyy laulajatar.
Arviot
Suomalaisten kriitikkojen mukaan suomalainen osuus oli paras. Eugen Terttula katsoi, että käsikirjoituksen ja ohjauksen keskittäminen yksiin käsiin olisi estänyt hajanaisuuden.
Patrick Thoresen
Patrick Thoresen (s. 7. marraskuuta 1983 Oslo, Norja) on norjalainen jääkiekkoilija, joka pelaa kaudella 2019–2020 Norjan GET-ligaenin Storhamar Ishockey -joukkueessa. Hän on pelannut urallaan SHL:ssä, KHL:ssä ja noin 100 ottelua NHL:ssä vuosina 2006–2008. Thoresen on edustanut Norjan maajoukkuetta useissa turnauksissa, muun muassa vuosien 2010 ja 2014 talviolympialaisissa.
Seurajoukkueissa
Thoresen aloitti pääsarjauransa Norjan liigan Storhamar Dragons -joukkueessa, jossa pelasi vuosina 1999–2001 ennen siirtymistään Pohjois-Amerikkaan. Kaudella 1999–2000 Storhamar voitti Norjan-mestaruuden. Kaudet 2001–2003 hän pelasi QMJHL-juniorisarjassa Baie-Comeau Drakkarin ja Moncton Wildcatsin joukkueessa.
Kesällä 2006 Thoresen teki kahden vuoden pelaajasopimuksen NHL-seura Edmonton Oilersin kanssa. Ensimmäisen NHL-maalinsa hän teki 12. lokakuuta 2006 San Jose Sharksia vastaan. Ensimmäisellä kaudellaan hän pelasi 68 ottelua Edmontonissa ja viisi AHL-liigan Wilkes-Barre/Scranton Penguinsissa. Toisella kaudellaan hän oli harvemmin Edmontonin kokoonpanossa ja pelasi enemmän AHL:ssa, Springfield Falconsissa. Hänet valittiin AHL:n viikon pelaajaksi lokakuun toisella viikolla tehtyään kolmessa ottelussa tehopisteet 2+3. Thoresen nostettiin Edmontonin kokoonpanoon marraskuun lopulla Aleš Hemskýn loukkaannuttua. Hän kuitenkin pelasi vain yhden ottelun tammikuussa, ja Edmonton lähetti hänet takaisin farmijoukkueeseen kahden viikon kuntoutusjaksolle. Kahden viikon kuntoutusjakson jälkeen Edmonton piti Thoresenin farmijoukkueessa, minkä seurauksena hän joutui waiver-listalle, josta Philadelphia Flyers otti hänet.
Philadelphiassa Thoresenista tuli ensimmäinen norjalaispelaaja, joka on pelannut NHL:n pudotuspeleissä, kun hän oli kentällä pudotuspeleissä keväällä 2008. Kesällä Thoresen ei päässyt yhteisymmärrykseen Philadelphian kanssa uudesta sopimuksesta. Thoresen olisi halunnut yksisuuntaisen sopimuksen, jonka ansiosta hän olisi saanut saman palkan farmijoukkueessa kuin NHL:ssäkin, mutta Philadelphia ei suostunut tähän. Thoresen siirtyi pelaamaan Eurooppaan. Hän teki heinäkuussa Sveitsin pääsarjassa pelaavan HC Luganon kanssa vuoden pelaajasopimuksen. Thoresen nimettiin joukkueen varakapteeniksi ja ha teki tehopisteet 22+41=63 pelaamissaan 48 ottelussa. Kaudeksi 2009–2010 hän siirtyi KHL:n Salavat Julajev Ufaan, jossa hän pelasi 56 ottelua tehopisteillä 24+33=57. Seuraavalla kaudella Thoresen jatkoi Ufassa ja teki 54 ottelussa pisteet 29+36=65. Hän pelasi kummallakin Ufa-kaudella KHL:n tähdistöottelussa. Toisella kaudellaan hän teki pudotuspeleissä tehot 3+15 ja voitti pudotuspelien syöttötilaston. Ufan kausi päättyi Gagarin cupin voittoon.
Kaudeksi 2011–2012 hän siirtyi SKA Pietariin.
Maajoukkueessa
Thoresen edusti Norjan nuorisomaajoukkueita monessa arvoturnauksessa. Hän oli nostamassa Norjaa 18-vuotiaiden MM-kilpailuissa B-sarjasta MM-tasolle vuonna 2000 ja seuraavana vuonna hän pelasi sekä Norjan 18-vuotiaiden MM-joukkueessa että Norjan 20-vuotiaiden joukkueessa nuorten kilpailujen kakkostasolla. Nuorten MM-kilpailujen ensimmäisessä divisioonassa Thoresen pelasi vielä vuonna 2002.
Vuonna 2006 ja 2007 Thoresen oli Norjan mukana MM-kilpailujen pääsarjassa. Vuonna 2010 Thoresen edusti Norjaa olympialaisissa.
Perhe
Patrick Thoresenin isä Petter on entinen jääkiekkoilija ja nykyinen jääkiekkovalmentaja sekä veli Steffen on jääkiekkoilija.
Cis-duuriasteikko
Cis-duuriasteikko on Cisistä alkava sävelasteikko, johon kuuluvat sävelet Cis, Dis, Eis, Fis, Gis, Ais, His ja Cis. Cis-duurin rinnakkaissävellaji on Ais-molli ja muunnossävellaji on cis-molli. Cis-duurin subdominanttisointu on Fis-duurisointu ja dominanttisointu on Gis-duurisointu.
thumb|351px|Cis-duurin etumerkintä, 7 ylennystä thumb|351px|Yhden oktaavin Cis-duuriasteikko.
Cis-duuri on yksi harvimmin käytettyjä sävellajeista. Se mielletään usein vaikeaksi soittaa, koska sävelasteikossa on seitsemän ylennystä, eli kaikki sävelet soitetaan ylennettyinä. Usein sen sijasta käytetään sen enharmonista vastinetta, Des-duuria, jossa on vain viisi alennusta.
Portimojärvi (Ranua)
Portimojärvi on Simojoen vesistöalueeseen kuuluva järvi Ranuan kunnassa Lapin maakunnassa. Järvi sijaitsee noin 25 kilometriä pohjoiseen keskustaajamasta ja noin 60 kilometriä etelään Rovaniemeltä kantatien 78 varrella. Simojoki laskee järven läpi. Portimon kylä sijaitsee järven rannalla.
Järvi on matala ja pahoin rehevöittynyt, ja sen vesi on humuspitoista ja lievästi hapanta. Järvessä on voimakas särkikanta, ja sen osuus kokonaiskalansaaliista oli noin 50%. Järvessä, sen yläpuolisessa Simojoessa sekä Simojärvessä ei esiinny lohta.
Piskarjovkan hautausmaa
thumb|175px|Hautausmaa piirityksestä vapautumisen muistopäivänä. Piskarjovkan hautausmaa (myös Piskarjovin hautausmaa ; ) on maailman suurin toisen maailmansodan uhrien hautausmaa Pietarin koillisosassa Venäjällä. Leningradin piirityksen aikana Piskarjovkaan haudattiin 420 000 nälkään ja pommituksiin kuollutta siviiliä sekä 70 000 kaupunkia puolustanutta sotilasta (toisten tietojen mukaan siviiliuhreja on yli 470 000 ja sotilaita 50 000 ).
Hautausmaa avattiin vuonna 1960. Sen yllä soi jatkuva surumusiikki. Muistotilaisuuksia järjestetään voiton päivänä 9. toukokuuta, Neuvostoliiton suuren isänmaallisen sodan alkamispäivänä 22. kesäkuuta, Leningradin piirityksen alkamispäivänä 8. syyskuuta ja piirityksen päättymispäivänä 27. tammikuuta.
Piskarjovkan hautausmaan osoite on prospekt Nepokorjonnyh 74. Lähin metroasema on Ploštšad Mužestva.
Aiheesta muualla
59.99667°N, 30.42278°W
Martin Frost
Jonas Martin Frost III (s. 1. tammikuuta 1942 Glendale, Kalifornia, Yhdysvallat) on yhdysvaltalainen poliitikko. Hän oli vuosina 1979–2005 Yhdysvaltain edustajainhuoneen jäsen demokraattina Texasin 24. piiristä. Hän pyrki jatkokaudelle vuoden 2004 vaaleissa, muttei tullut enää valituksi.
Frost syntyi Glendalessa, Kaliforniassa, ja varttui Texasin Fort Worthissa. Hän valmistui Missourin yliopistosta vuonna 1964 ja sai Juris Doctor -arvonsa Georgetownista vuonna 1970. Hän kuului Yhdysvaltain armeijan reserviin vuosina 1966-1972.
Frost toimi ennen lakiuraansa uutisreportterina. Hän oli ensimmäistä kertaa ehdolla edustajaksi vuonna 1974. Hän oli naimisissa Yhdysvaltain armeijan kenraalina toimineen Kathryn Frostin kanssa vuodesta 1998 tämän kuolemaan saakka 2006.
Henrika Ringbom
Henrika Sofia Ringbom (s. 20. lokakuuta 1962 Helsinki) on suomenruotsalainen kirjailija ja kääntäjä. Koulutukseltaan Ringbom on filosofian kandidaatti Helsingin yliopistosta. Henrika Ringbom syntyi ohjelmapäällikkö Lars-Peter Ringbomin ja Stina Gunnel Janssonin perheeseen.
Vuonna 2011 ilmestyi Ruotsissa kustantamon Ellerströms förlag julkaisemana En gynnsam plats för hjärtat, valikoima Mirkka Rekolan runoja Ringbomin ruotsintamina.
Kunnianosoitukset
Romaani Sonjan kertomus sai Svenska litteratursällskapetin (SLS) Granberg-Sumeliuksen palkinnon vuonna 2006. Neljä vuotta myöhemmin SLS myönsi Ringbomin proosarunokokoelmalle Händelser palkinnon Harald ja Jenny Neoviuksen rahastosta. Ringbom sai SLS:n rahastoista palkinnot myös vuosina 1991, 1995 ja 2002. Vuonna 1999 hänelle myönnettiin Längmanska stiftelsenin rahastoista palkinto.
Daniela Bianchi
Bianchi syntyi Roomassa ja sijoittui vuoden 1960 Miss Universum -kilpailussa ensimmäiseksi perintöprinsessaksi. Elokuvauransa hän aloitti jo 1950-luvun lopulla.
Bianchi esiintyi noin viidessätoista elokuvassa ennen vetäytymistään alalta vuonna 1968.
Under Wraps
Under Wraps on Jethro Tullin studioalbumi vuodelta 1984. Tyyliltään se on vahvasti kone- ja syntetisaattorivaikutteinen. Tämän vuoksi monet pitävät albumia yhtyeen heikoimpana, mutta kitaristi Martin Barre on nimennyt albumin suosikki-Tull-albumikseen. Yhdysvalloissa albumin listasijoitus oli Tullin siihen mennessä huonoin, kun taas Britanniassa albumi nousi top-20:een.
Albumi poikkeaa muista Tull-albumeista sävellysvastuun jakautumisesta – yleensä Ian Anderson on kirjoittanut yksin laulut. Lisäksi albumi tehtiin ilman rumpalia rumpukoneen avulla.
Kappaleet
Remasteroitu CD sisältää bonuksena ”Lap Of Luxury” -promovideon.
Vuoden 1907 herrasmiessopimus
Vuoden 1907 herrasmiessopimus oli Yhdysvaltojen ja Japanin välinen epävirallinen sopimus, jonka mukaan Yhdysvallat ei tulisi asettamaan rajoituksia japanilaisten maahanmuutolle, eikä Japani tulisi sallimaan Yhdysvaltoihin suuntautunutta maahanmuuttoa. Sopimuksen tavoitteena oli lieventää maiden välisiä jännitteitä. Herrasmiessopimus päättyi, kun Yhdysvalloissa tuli vuonna 1924 voimaan maahanmuuttolaki, joka kielsi kaikkien aasialaisten maahanmuuton Yhdysvaltoihin.
Japanin voitettua Venäjän–Japanin sodan, Japani vaati tasavertaista kohtelua, mikä johti kuuteen noottiin Yhdysvaltojen ja Japanin välillä vuoden 1907 lopulta vuoden 1908 alkuun.
Sopimusta edelsi Kaliforniassa syntynyt japanilaisvastaisuus. Vuonna 1906 San Franciscon koululautakunta oli asettanut säännöksen, jonka mukaan japanilaista alkuperää olevien lasten tuli käydä koulua omissa oppilaitoksissaan. Tuohon aikaan japanilaista alkuperää olevat henkilöt muodostivat noin yhden prosentin Kalifornian väestöstä. Useat heistä olivat saapuneet vuonna 1894 solmitun sopimuksen, joka takasi vapaan maahanmuuton Japanista, seurauksena.
Kotkaniemen kartano
Kotkaniemen kartano on Vihdissä, Uudellamaalla sijaitseva vuonna 1660 muodostettu entinen säteriratsutila. Kartanon empiretyylinen päärakennus on 1800-luvulta.
Johann Houschka
Johann ”Hans” Houschka (21. lokakuuta 1914 – 27. toukokuuta 1983) oli itävaltalainen käsipalloilija ja olympiamitalisti. Hän oli mukana Itävallan hopeaa voittaneessa joukkueessa Berliinin olympialaisissa 1936.
Kotkaniemen kartano
Historia
Kotkaniemen kartano on muodostettu noin vuonna 1660. Tila nautti säterivapautta vuodesta 1663 vuoteen 1682, jolloin siitä muodostettiin säteriratsutila. Kartanon omisti vuodesta 1666 luutnantti Johan Stålhane. 1700-luvulla Kotkaniemen on omistanut Stålhane -suvun lisäksi myös paroni Ulrik von Duben, kamreeri Karl Gustaf Arnkihl, inspehtori Karl Collin ja majuri Abraham Nohrström. Senaattori Lars Sackleen osti Kotkaniemen kartanon vuonna 1836 ja nykyinen päärakennus rakennettiin hänen aikana. Myöhempiä omistajia ovat olleet muun muassa kenraalimajuri Fridolf Maxmontan, kenraali Kasten de Pont ja kamariherra Hjalmar Linder.
Vuoden 1907 herrasmiessopimus
Vuoden 1907 sopimuksessa Japani sitoutui olemaan myöntämättä passeja Yhdysvaltoihin pyrkiville henkilöille. Vastavuoroisesti Yhdysvallat lupautui hyväksymään jo maassa oleskelevat japanilaiset ja sallimaan heidän sukulaistensa maahanmuuton. Yhdysvallat myös lupautui lopettamaan japanilaisten lasten syrjinnän kalifornialaisissa kouluissa.
Kotkaniemen kartano
Historia
Kartanon empire-tyylistä päärakennusta on arvioitu C.L. Engelin tai hänen oppilaansa suunnittelemaksi.
Vuoden 1907 herrasmiessopimus
Japanin hallitus halusi säilyttää japanilaisten maineen maailman silmissä. Japani ei halunnut Yhdysvaltojen hyväksyvän japanilaisia syrjivää lainsäädäntöä, kuten oli tapahtunut vuonna 1882 hyväksytyllä kiinalaisten maahanmuuton kieltäneen lain kohdalla. Yhdysvaltain presidentti Theodore Roosevelt, joka suhtautui suopeasti Japaniin, hyväksyi sopimuksen vaihtoehtona jäykemmälle lainsäädännölle.
Japanin hallitus jatkoi passien myöntämistä Havaijin territorioon, josta siirtolaiset saattoivat helposti siirtyä Yhdysvaltain mantereelle.
Gustav Adolfin piiri (Länsi-Götanmaa)
Gustav Adolfin piiri sijaitsee Habon kunnassa Ruotsissa. Sen väkiluku on.
The Batman (elokuva)
Elokuvan kehitystyö alkoi vuonna 2014. Ohjaajaksi, näyttelijäksi ja tuottajaksi oli kiinnitetty aiemmin DC Extended Universessä Batmania esittänyt Ben Affleck. Tammikuussa 2017 Affleck kuitenkin vetäytyi ohjaajan paikalta, ja Matt Reeves palkattiin seuraavan kuukauden aikana uudeksi ohjaajaksi ja käsikirjoittajaksi. Reeves muutti elokuvan tarinan kertomaan nuoremmasta Batmanistä ja korostamaan hahmon etsiväpuolta enemmän kuin aiemmissa elokuvissa. Tammikuussa 2019 Affleck vetäytyi projektista, ja toukokuussa Pattinson valittiin Batmanin uudeksi näyttelijäksi. Elokuva muutettiin sijoittumaan DCEU:sta kokonaan erilliseen jatkumoon. Kuvaukset alkoivat Lontoossa tammikuussa 2020, mutta koronaviruspandemian aiheuttamien lykkäysten vuoksi ne saatiin valmiiksi vasta maaliskuussa 2021.
Gustav Adolfin piiri (Länsi-Götanmaa)
Aiheesta muualla
thumb|left|Habon kunnan piirit
The Batman (elokuva)
The Batman sai maailmanensi-iltansa New Yorkissa sijaitsevassa Lincoln Centerissä 1. maaliskuuta 2022. Teatterilevitykseen se tuli 4. maaliskuuta 2022. Yhdysvalloissa sen ikäraja on PG-13 ja Suomessa 16. Elokuva sai positiivisen vastaaonoton kriitikoilta. Se on ehdolla kolmeen Oscar-palkintoon vuoden 2023 gaalassa: paras äänitys, paras maskeeraus ja parhaat erikoistehosteet. Suomessa elokuva oli vuoden 2022 neljänneksi katsotuin elokuva 173 tuhannella katsojalla.
Levytuottajat
Levytuottajat Oy oli Vexi Salmen ja Jorma K. Virtasen kesällä 1978 perustama levy-yhtiö. Yhtiön päälevymerkki oli Gold Disc. Valtaosa Mars-merkin julkaisuista ilmestyi c-kasetteina. Yhtiö julkaisi etupäässä iskelmiä, mutta alkuaikoina myös rockabilly oli vahvasti edustettuna levy-yhtiön tuotannossa.
The Batman (elokuva)
Elokuvalle on myös kehitteillä kaksi jatko-osaa, joista ensimmäinen, The Batman – Part II, saa ensi-iltansa 3. lokakuuta 2025, sekä kolme suoratoistopalvelu Maxiin julkaistavaa spin-off-televisiosarjaa, mukaan lukien The Penguin (2024).
Levytuottajat
Levytuottajille levyttäneitä artisteja olivat muun muassa Vesa-Matti Loiri, Kai Hyttinen, Irwin Goodman, Ahti Lampi, Hanne ja Viktor Kalborrek.
The Batman (elokuva)
Juoni
Gotham Cityn pormestari Don Mitchell Jr. joutuu Halloweenin aikoihin Arvuuttajaksi itseään kutsuvan sarjamurhaajan uhriksi. Miljardööri Bruce Wayne, joka on toiminut Batmanina jo kaksi vuotta, tutkii asiaa komisario James Gordonin kanssa. He löytävät rikospaikalta Batmanille tarkoitetun arvoitusviestin, mutta poliisipäällikkö Pete Savage ei suvaitse Gordonin yhteistyötä Batmanin kanssa.
Mitchellin autosta Batman ja Gordon löytävät Arvuuttajan jättämän muistitikun, joka sisältää kuvia Mitchellistä Annika Kosolov -nimisen naisen kanssa. Pian tämän jälkeen Savage joutuu myös Arvuuttajan uhriksi ja Batman lähtee etsimään tietoa Annikasta Jäävuoriklubin omistajalta, Oswald ”Oz” Cobblepotilta alias Pingviiniltä, joka työskentelee mafiajohtaja Carmine Falconelle. Pingviini väittää, ettei tiedä mitään, joten Batman seuraa Annikaa ja saa selville Annikan tyttöystävän Selina Kylen työskentelevän tarjoilijana Jäävuoriklubilla. Kun Annika siepataan, Selina paljastaa Falconen lahjoneen Mitchellin, Savagen, yleisen syyttäjän Gil Colsonin sekä useita muita poliiseja ja syyttäjäviraston työntekijöitä. Selina tuntee henkilökohtaisesti Falconen, mutta ei kerro asiaa Batmanille.
La Sfera
Teoksen tiedot ovat liian ylimalkaiset purjehtijoiden käyttöön, joten sen uskotaan loistokkuutensa perusteella olleen viihteellinen, mutta hyödyllistä tietoa sisältänyt, kuvakirja Datin kauppiaskollegoiden käyttöön. Teos kuvaa hyvin renessanssikauppiaan maailmankuvaa ennen suuria löytöretkiä (stereotyyppiset keskiaikaiset käsitykset, kristillisyyden ja tieteellisyyden sopusoinnuttaminen sekä uteliaisuus kaukomaita kohtaan).
The Batman (elokuva)
Juoni
Arvuuttaja sieppaa Colsonin, asettaa tämän kaulaan pommin ja lähettää autossa Mitchellin muistotilaisuuteen. Arvuuttaja soittaa Colsonin kännykästä ja uhkaa räjäyttää pommin, jos Colson ei vastaa oikein kolmeen arvoitukseen. Batman auttaa Colsonia vastaamaan oikein kahteen ensimmäiseen, mutta Colson kieltäytyy vastaamasta kolmanteen, koska se vaatisi tätä paljastamaan ilmiantajan, joka auttoi Gothamin poliisivoimia pidättämään laajaa huumekauppaa pyörittävän Falconen kilpailijan, Sal Maronin. Colsonin kuoltua Batman ja Gordon epäilevät ilmiantajaksi Pingviiniä, joka salaa yhä jatkaa Maronin huumekauppaoperaatioita ja jonka autosta Selina löytää Annikan ruumiin. Pingviini yrittää paeta, mutta Batman saa hänet kiinni Batmobilella.
Levytuottajat
Levytuottajien tuotanto myydään
Yhtiön toiminta lakkasi vuonna 1998.
Lumen kaukokartoitus
Lumen kaukokartoitus on lumipeitteen ominaisuuksien havaitsemista laitteilla, jotka eivät ole kosketuksissa itse lumen kanssa; yleensä mittalaitteet kulkevat satelliittien mukana. Tieto lumen alueellisesta jakaumasta eli peitteestä ja lumipeitteen paksuudesta eli lumen syvyydestä on tärkeä meteorologisissa (kuten lämpötilan ennustaminen) ja hydrologisissa sovelluksissa (kuten tulvien tai vesivoiman tuotannon ennustaminen).
Lumipeite
thumb|200px|Lumen heijastavuusominaisuudet näkyvän valon, 1.6 mikrometrin ja 3.8 mikrometrin alueilla. Kahdessa alemmassa kuvassa alapilvet näkyvät vaaleampina kuin lumi ja meri. Lumi sekoittuu helposti pilviin, erityisesti alapilviin, jotka koostuvat vesipisaroista. Lumi on näkyvän valon alueella hyvin heijastavaa, kuten pilvetkin. Myös pitkäaaltoisen lämpösäteilyn alueella lumen ja pilvien kontrasti on usein hyvin pieni. Vaikka yleensä paksut keski- ja yläpilvet ovat yleensä kylmempiä kuin pilvetön pinta, niin talvella tai yöllä alapilvien ja pinnan lämpötilaeroa ei välttämättä ole lainkaan tai pilvet ovat lämpimämpiä kuin pinta.
Norman Vincent Peale
pienoiskuva|Norman Vincent Peale Norman Vincent Peale (31. toukokuuta 1898 Bowersville, Ohio – 24. joulukuuta 1993 Pawling, New York ) oli yhdysvaltalainen pappi ja kirjailija, joka tunnettiin positiivisen ajattelun edistäjänä. Hän työskenteli Marble Collegiate -kirkon pappina vuosina 1932–1984. Hän opetti myönteisen asenteen ja uskon itseensä olevan yhtä tärkeitä kuin usko Jumalaan. Peale ei käsitellyt syntiä ja katumusta, mikä toi hänelle kriitikoita kristillisistä piireistä. Presidentti Ronald Reagan myönsi hänelle presidentin vapaudenmitalin 1984. Hän kirjoitti 46 kirjaa.
Lumen kaukokartoitus
Lumipeite
Lumen erottaminen alapilvistä onnistuu kuitenkin käyttämällä lumen heijastusominaisuuksia lähi-infrapuna-alueella. Oheisessa kuvassa on sama alue Pohjois-Norjasta esitetty tosivärikuvana sekä 1,6 mikrometrin ja 3,8 mikrometrin yksivärikuvina. Pilvien ja lumen kontrasti on selvästi parempi lähi-infrapuna-alueella.
Auringon heijastuvaan valoon perustuvien menetelmien ongelmina on, että pilvet estävät pinnan havaitsemisen ja talvella, jolloin lunta on eniten, päivä on lyhyt ja auringon korkeuskulma on matala.
Lumen syvyys
Lumen syvyyden tai yleensä lumen vesiarvon mittaaminen näkyvän valon tai lämpösäteilyn alueella on hyvin epätarkkaa. Parempiin tuloksiin päästään käyttämällä mikroaaltoaluetta mittaavilla instrumenteilla. Nämä näkevät pilvien lävitse, mutta niiden paikkaerotuskyky on näkyvää valoa ja lähi-infrapunaa käyttäviä instrumentteja heikompi.
La Sfera
Myös suomalainen tutkimusmatkailija ja tiedemies Adolf Erik Nordenskiöld omisti La Sferan, joka on nykyään Kansalliskirjaston kokoelmassa.
Hukankorennot
Hukankorennot (Libellula) on laajalle levinnyt aitosudenkorentojen suku. Ne kuuluvat varsinaisten sudenkorentojen (Libellulidae) heimoon. Euroopassa suvun lajeja esiintyy neljä, joista kolmea tavataan Suomessa.
Geoffrey Hill
Geoffrey Hill (18. kesäkuuta 1932 – 30. kesäkuuta 2016 ) oli brittiläinen runoilija. Hän syntyi Worcestershiren Bromsgrovessa, Englannissa ja aloitti julkaisu-uransa 1950-luvun alussa.
Valmistuttuaan Oxfordin yliopistosta Hill opetti vuosina 1954–1980 Leedsin yliopistossa. Hän vietti vuoden Bristolin yliopistossa ja vaikutti sitten vuodesta 1981 vuoteen 1988 Cambridgessa ennen siirtymistään Bostonin yliopistoon.
Mathias Emilio Pettersen
Mathias Emilio Pettersen (s. 3. huhtikuuta 2000 Manglerud, Norja) on norjalainen jääkiekkoilija, joka edustaa NHL-joukkue Calgary Flamesin organisaatiota. Hän pelannee lähinnä AHL-liigaa Stockton Heatissä. Aiemmin urallaan hän on pelannut muun muassa Omaha Lancersissa.
Geoffrey Hill
Hill kuului Royal Society of Literatureen ja vuodesta 1996 American Academy of Arts and Sciencesiin. Hän oli naimisissa Alice Goodmanin kanssa.
Mathias Emilio Pettersen
Pettersen on tullut tunnetuksi suosituista YouTube-videoista, joissa näkyy hänen otteitaan 10 ja 15 ikävuoden välillä.
The Batman (elokuva)
Juoni
Saatuaan selville, ettei Pingviini ollutkaan ilmiantaja, Batman ja Gordon seuraavat Arvuuttajan vihjeitä Brucen vanhempien, Thomas ja Martha Waynen, perustaman orpokodin raunioille. Siellä he saavat tietää Arvuuttajan olleen yksi sen asukkaista ja että Bruce olisi Arvuuttajan seuraava uhri. Arvuuttaja lähettää Wayne-torniin kirjepommin, jonka räjähdyksen aiheuttamien vammojen vuoksi Brucen hovimestari Alfred Pennyworth joutuu sairaalaan. Arvuuttaja vuotaa lehtiin todisteet, joiden mukaan Thomas olisi 20 vuotta sitten pormestariksi pyrkiessään palkannut Falconen tappamaan Maronille työskennelleen toimittajan Edward Elliotin, joka oli uhannut vuotaa tiedon, että Martha oli ollut potilaana Arkhamin mielisairaalassa. Bruce menettää melkein uskonsa isäänsä, mutta Alfred paljastaa, että Thomas oli Marthan maineen suojelemiseksi pyytänyt Falconea vain pelottelemaan Elliotia. Elliotin kuoltua, Thomas oli aikonut ilmiantaa Falconen, mutta joku oli sitä ennen ampunut Thomasin ja Marthan.
Selina paljastaa lopulta Batmanille olevansa Falconen avioton tytär, ja he saavat selville, että Falcone oli murhannut Annikan, koska Mitchell oli paljastanut tälle Falconen itsensä ilmiantaneen Maronin. Selina menee Jäävuoriklubille tappaakseen Falconen, mutta Batman ja Gordon estävät yrityksen ja käyttävät saamaansa nauhoitetta Annikan kuolemasta todisteena Falconen pidättämiseksi. Pingviini yrittää julkisesti ampua Falconen ottaakseen tämän paikan mafiajohtajana, mutta Arvuuttaja ehtii ampua Falconen ensin. Batman ja poliisit löytävät Arvuuttajan asunnon, ja Arvuuttaja, joka paljastuu oikeuskirjanpitäjä Edward Nashtoniksi, antaa itsensä joutua pidätetyksi. Arkhamissa Nashton paljastaa Batmanille kadehtineensa sitä, että Bruce Waynellä oli rahaa ja hovimestari, kun taas Nashton joutui orvoksi ja elämään lapsuutensa kurjuudessa. Hän kuitenkin ihaili Batmania ja pyytää päästä tämän apuriksi. Batman ei kuitenkaan hyväksy Nashtonin toimintatapoja ja torjuu tämän.
Batman löytää Nashtonin asunnosta suunnitelman, jolla seitsemään autoon asennetut pommit räjäyttävät kaupungin aallonmurtajat. Tulvan luoman kaaoksen turvin Arvuuttajan seuraajat voisivat yrittää salamurhata pormestarinvaalit voittaneen Bella Reálin, koska he pitävät kaikkia uudistusta lupaavia poliitikkoja yhtä korruptoituneita kuin Mitchelliä. Batman ja Selina pysäyttävät seuraajat, ja seuraavien päivien ajan Batman auttaa julkisesti pelastamaan tulvan keskelle joutuneita ihmisiä. Suunnitelmansa epäonnistumisesta raivostunut Nashton ystävystyy Arkhamissa erään toisen vangin kanssa. Selina lähtee Gothamista ja pyytää Batmania mukaansa, koska uskoo, ettei kaupunkia voi koskaan täysin puhdistaa korruptiosta. Batman kuitenkin kieltäytyy ja uskoo edelleen, että hänen täytyy edes yrittää tehdä korruptiolle jotain.
Kehitys
Ben Affleck valittiin elokuussa 2013 näyttelemään vähintään kolmeen DC Extended Universen elokuvaan (DCEU) Bruce Wayneä / Batmaniä. Hän teki ensiesiintymisensä elokuvassa Batman v Superman: Dawn of Justice (2016) ja esiintyi myöhemmin myös elokuvissa Suicide Squad (2016) ja Justice League (2017).
Affleck oli heinäkuussa 2015 suunnittelemassa Batmanille omaa elokuvaa yhdessä Geoff Johnsin kanssa. Deadlinen raportin mukaan Affleckin ja Johnsin odotettiin luovuttavan käsikirjoitusluonnoksensa lokakuuhun mennessä ja tuotannon alkavan, kun Affleck saisi valmiiksi työnsä Live by Nightin parissa. Juonen oli tarkoitus sijoittua elokuvien Batman v Superman: Dawn of Justice ja Justice League jälkeiseen aikaan. Affleckin mukaan elokuvan käsikirjoitus olisi alkuperäinen, mutta siinä käytettäisiin sarjakuvatarinoista tuttuja elementtejä. Zack Snyder teki samoin Batman v Superman: Dawn of Justicessa. Tuotannon alkuvaiheessa kuvaajaksi kiinnitetyn Robert Richardsonin mukaan Affleckin käsikirjoituksen tarina sijoittui Arkhamin mielisairaalaan ja käsitteli hulluutta.
Affleck ja Johns saivat ensimmäisen käsikirjoitusluonnoksen valmiiksi 2016, jolloin Johns vihjasi, että elokuva tutkisi Robinin kuolemaa, mitä oli vihjailtu Batman v Supermanissä. CinemaConissa huhtikuussa 2016 Kevin Tsujihara vahvisti, että Batmanin soolokuva tullaan tekemään ja Affleck ohjaamaan sen. Seuraavan kuukauden aikana Jeremy Ironsin vahvistettiin jatkavan Alfred Pennyworthin näyttelijänä ja Joe Manganiellon liittyneen elokuvaan näyttelemään Deathstrokea. Affleck paljasti myöhemmin elokuvan työnimeksi The Batman ja tuotannon toivottavasti alkavan vuonna 2017, jotta elokuva voisi saada ensi-iltansa vuonna 2018. Justice Leaguen jatko-osa poistettiin myös julkaisuaikataulusta The Batmanin vuoksi. Tammikuussa 2017 Affleck sanoi, ettei elokuvalla ollut käsikirjoitusta ja ettei hän välttämättä ohjaisi sitä. Vaikka Affleck vakuutti Jimmy Kimmel Live! -ohjelmassa aikovansa yhä ohjata, hän päätti kuun lopussa vetäytyä ohjaajan roolista, vaikka oli yhä mukana pääosan esittäjänä ja tuottajana. Tässä vaiheessa Chris Terrio oli laatinut elokuvalle uuden käsikirjoituksen.
Aluksi Affleck sanoi vetäytyneensä ohjaajan paikalta keskittyäkseen pääosarooliin, mutta tunnusti myöhemmin, että oli päättänyt jättää käsikirjoituksen muiden tehtäväksi, kun ei itse ollut saanut sitä useiden yritysten jälkeen toivotuksi. Matt Reeves liittyi helmikuussa 2017 elokuvan ohjaajaksi ja yhdeksi tuottajista. Tuotanto viivästyi vuodelle 2018, jotta Reeves saisi Sodan apinoiden planeetasta valmiiksi. Reeves alkoi maaliskuussa työstää kokonaan uutta käsikirjoitusta eikä aloittaisi näyttelijöiden etsintään ennen heinäkuuta. Kesäkuussa Reeves sanoi elokuvan tulevan olemaan Hitchcockin tapainen noir-tyylinen. Reeves myös muutti tarinan keskittymään Batmanin varhaisiin päiviin omankädenoikeuden edustajana ja sanoi sen tutkivan hahmon etsiväpuolta enemmän kuin aiemmat elokuvat. Elokuussa Reeves sanoi elokuvan yhä sijoittuvan DCEU:hun, mutta ”se ei sisältäisi cameoesiintymisiä, jotka palvelisivat muita tarinoita”. Reevesin aloitettua uuden käsikirjoituksen laatimisen Manganiello ei ollut enää varma esiintyisikö Deathstroke elokuvassa. Reeves esiintyi elokuussa 2018 Television Critics Associationin paneelissa ja paljasti monia yksityiskohtia elokuvasta. Hän vahvisti The Batmanin olevan alkuperäisideaan perustuva, noir-tyylinen kertomus, johon ei kuulu hahmon taustatarinaa. Hän paljasti myös, että käsikirjoitus oli melkein valmis ja että elokuvan yhteydet DCEU:hun olisivat pienet mutta läsnä.
Esituotanto
175px|thumb|upright|right|[[Robert Pattinson valittiin toukokuussa 2019 Affleckin tilalle Batmanin esittäjäksi.]] Batmanin rooliin olivat toukokuussa 2019 ehdolla Robert Pattinson, Nicholas Hoult, Armie Hammer ja Aaron Taylor-Johnson. Pattinson valittiin rooliin hänen ja Houltin kanssa tehtyjen koekuvausten jälkeen. Heinäkuussa Greig Fraser liittyi projektiin elokuvan kuvaajaksi.
Jeffrey Wright osallistui syyskuussa 2019 neuvotteluihin James Gordonin uudeksi näyttelijäksi ja Jonah Hill joko Pingviinin tai Arvuuttajan roolista, mutta Hill poistui kuvioista seuraavan kuukauden aikana. Lokakuussa vahvistettiin Wrightin roolivalinta ja Zoë Kravitzin valinta Kissanaiseksi, jota hän oli aiemmin ääninäytellyt animaatioelokuvassa Lego Batman Elokuva (2017). Kravitzin lisäksi myös Ana de Armas, Ella Balinska, Eiza González, Zazie Beetz ja Alicia Vikander olivat olleet ehdolla Kissanaisen rooliin. Myöhemmin saman kuukauden aikana Paul Dano valittiin Arvuuttajan rooliin. Marraskuussa Andy Serkis valittiin Alfred Pennyworthin uudeksi näyttelijäksi, Colin Farrell näyttelemään Pingviiniä, John Turturro Carmine Falconea  ja Jayme Lawson pormestarivaaliehdokas Bella Reália. Joulukuussa Peter Sarsgaard kiinnitettiin piirisyyttäjä Gil Colsoniksi.
Reeves halusi Jokerin esiintyvän elokuvassa, jotta katsojat ymmärtäisivät, etteivät Gothamin ongelmat katoaisi Arvuuttajan pidättämisen jälkeen. Hän ei ollut aluksi varma siitä, olisiko Jokeri mukana elokuvan teatteriversiossa ja että palaisiko hahmon näyttelijä rooliinsa tulevissa elokuvissa. Hän tapasi myöhemmin Barry Keoghanin, joka otti roolin mielellään vastaan. Tuotantoryhmä aikoi pitää roolin salassa valehdellen, että Keoghanin roolihahmo olisikin Stanley Merkel, joka on esiintynyt sarjakuvassa Batman: Ensimmäinen vuosi. Keoghanin veli kuitenkin paljasti totuuden sosiaalisessa mediassa vain päiviä ennen elokuvan ensi-iltaa.
Kuvaukset
Kuvaukset alkoivat Lontoossa tammikuussa 2020. Elokuvan kuvaaja Greig Fraser oli aiemmin työskennellyt Reevesin kanssa elokuvassa Ystävät hämärän jälkeen (2010). Hautausmaakohtaukset kuvattiin helmikuun aikana Glasgow’ssa Skotlannissa, ja tuotanto siirtyi Liverpooliin maaliskuun aikana. Warner Bros. ei aikonut keskeyttää kuvauksia koronaviruspandemian vuoksi, mutta päätyi kuitenkin tekemään niin 14. maaliskuuta. Kuvausten oli alun perin tarkoitus jatkua jo kahden viikon päästä, mutta 25. maaliskuuta Reeves ilmoitti kuvausten viivästyvän entisestään.